വാല്മീകിയെ താലിബാനോട് ഉപമിച്ചു കവി മുനാവ്വര് റാണയ്ക്കെതിരെ കേസ് ഭോപ്പാല്: വാല്മീകി മഹര്ഷിയെ താലിബാനോട് ഉപമിച്ചുവെന്ന വിവാദത്തില് ഉറുദു കവി മുനാവ്വര് റാണയ്ക്കെതിരെ മധ്യപ്രദേശ് പോലീസ് കേസെടുത്തു. മതവികാരം വ്രണപ്പെടുത്തിയെന്ന് ചൂണ്ടിക്കാട്ടിയാണ് കേസ്. ബിജെപി പട്ടിക ജാതി സെല് സംസ്ഥാന സെക്രട്ടറി സുനില് മാളവ്യയും വാല്മീകി സമുദായത്തിലെ മറ്റു ചിലരും നല്കിയ പരാതിയിലാണ് ഗുണ പോലീസ് കേസെടുത്തിവിക്കുന്നത്. ഒരു ചാനല് ചര്ച്ചയിലാണ് കവി വിവാദ പരാമര്ശം നടത്തിയത്. മഹര്ഷി വാല്മീകിയെ കുറിച്ചുള്ള പരാമര്ശം വാല്മീകി സമുദായത്തിന്റെയും ഹിന്ദുക്കളുടെയും വികാരം വ്രണപ്പെടുത്തുന്നതാണെന്നും മാളവ്യ പരാതിയില് പറയുന്നൂ. രാമയണം എഴുതിയതോടെ വാല്മീകി ഈശ്വര തുല്യനായി മാറി. അതിനു മുന്പ് അദ്ദേഹം ഒരു കൊളളക്കാരനായിരുന്നു. ഒരു വ്യക്തിയുടെ സ്വഭാവം മാറാം. അതുപോലെ തന്നെ, താലിബാന്, അവര് ഇപ്പോള് ഭീകരവാദികളാണ്. ആളുകളും സ്വഭാവവും മാറാമെന്നുമായിരുന്നു മുനാവ്വറിന്റെ പരാമര്ശം.